Ђемба-Ђемба је био у саставу репрезентације Камеруна која је 2002. године освојила Афрички куп нација а затим је играла и на Светском првенству у Јапану и Јужној Кореји, мада није забележио ниједан наступ на ова два такмичења. Наредне 2003. године је већ био стандардан у селекцији Камеруна која је стигла до финала Купа конфедерација, у којем су поражени од Француске. Поред тога, нашао се у саставу Камеруна на још два Афричка купа нација, 2004. и 2006. године. Последњи наступ у националном дресу је имао 2011. године.